pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​รองโฆษกรัฐบาล นางสาวรัชดาฯ เผย วารสาร OpenGov Asia สิงคโปร์ ให้รางวัล Recognition of Excellence 2023 “โครงการระบบกลางทางกฎหมาย (Law Portal)”
วันศุกร์ที่ 25 สิงหาคม 2566
25/08/2566
​รองโฆษกรัฐบาล นางสาวรัชดาฯ เผย วารสาร OpenGov Asia สิงคโปร์ ให้รางวัล Recognition of Excellence 2023 “โครงการระบบกลางทางกฎหมาย (Law Portal)”
​รองโฆษกรัฐบาล นางสาวรัชดาฯ เผย วารสาร OpenGov Asia สิงคโปร์ ให้รางวัล Recognition of Excellence 2023 “โครงการระบบกลางทางกฎหมาย (Law Portal)” ของสํานักงานคณะกรรมการกฤษฎีกาไทย ย้ํารัฐบาลปรับปรุงกฎหมายแล้วกว่า 1,000 ฉบับ
วันนี้ (25 กรกฎาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดี “โครงการระบบกลางทางกฎหมาย (Law Portal)” ของสํานักงานคณะกรรมการกฤษฎีกา ได้รับการยกย่องจากวารสาร OpenGov Asia สิงคโปร์ โดยได้รับรางวัล Recognition of Excellence 2023 ในการเป็นระบบรวมศูนย์ทางดิจิทัล ปรับปรุงการบริการออนไลน์แก่ประชาชน สะดวก และทันสมัยอย่างแท้จริง พร้อมย้ําความสําเร็จรัฐบาลปรับปรุง แก้ไขกฎหมายอย่างเป็นรูปธรรมแล้วมากกว่า 1,000 ฉบับ อํานวยความสะดวก รวดเร็ว ลดขั้นตอน ลดค่าใช้จ่ายประชาชน ให้กฎหมายทันสมัย นําไปใช้เป็นกรอบสร้างรากฐานของประเทศได้อย่างมั่นคง
รองโฆษกประจําสํานักนายกรัฐมนตรีกล่าวว่า สํานักงานคณะกรรมการกฤษฎีกา ร่วมกับสํานักงานพัฒนารัฐบาลดิจิทัล (องค์การมหาชน) (DGA) ดําเนินโครงการระบบกลางทางกฎหมาย (Law Portal) ให้บริการภาครัฐอย่างเป็นระบบ และรวมศูนย์ เปิดโอกาสให้ประชาชนได้แสดงความคิดเห็นต่อร่างกฎหมาย และประเมินผลสัมฤทธิ์ของกฎหมายโดยตรง ซึ่งเป็นไปตามเจตนารมณ์ของรัฐธรรมนูญแห่งราชอาณาจักรไทย พ.ศ. 2560 ที่ให้มีการรับฟังความคิดเห็นของผู้เกี่ยวข้องก่อนการตรากฎหมายทุกฉบับ โครงการดังกล่าวจึงได้รับการยกย่องว่าเป็นผลงานการเปลี่ยนแปลงทางดิจิทัลที่ยอดเยี่ยม
รองโฆษกประจําสํานักนายกรัฐมนตรี กล่าวเพิ่มเติมว่า รัฐบาลได้ดําเนินการปรับปรุง ปฏิรูปประเทศในด้านกฎหมาย เพื่อประโยชน์ของประชาชนไทย ซึ่งประเทศไทยมีกฎหมายมากกว่า 1 แสนฉบับ ทั้งที่เป็นกฎหมายหลักและกฎหมายรอง โดยรัฐบาลได้ผลักดันการปรับปรุง และแก้ไขกฎหมายหลายฉบับมาตลอดระยะเวลาการบริหารราชการ โดยเฉพาะกฎหมายสําคัญ ที่จะช่วยสร้างความเป็นธรรมในสังคม รวมทั้งก่อให้เกิดประโยชน์กับประชาชนของประเทศในหลายประการ อาทิ พระราชบัญญัติการอํานวยความสะดวกในการพิจารณาอนุญาตของทางราชการ พ.ศ. 2558 (ฉบับปรับปรุง พ.ศ. 2565) และพระราชบัญญัติการปฏิบัติราชการทางอิเล็กทรอนิกส์ พ.ศ. 2565 เป็นต้น
“รัฐบาลปฏิรูป ปรับปรุง แก้ไขกฎหมายจนก่อให้เกิดผลสําเร็จเห็นเป็นรูปธรรมเป็นประโยชน์ในการอํานวยความสะดวกแก่ประชาชน ซึ่งถือเป็นตัวเลขที่บรรลุเป้าหมายไปแล้วกว่าร้อยละ 85.7 จากการสรุปของคณะอนุกรรมาธิการติดตามการปฏิรูปประเทศด้านการกฎหมายฯ นายกรัฐมนตรีให้ความสําคัญ และกําชับให้ทุกหน่วยงานที่เกี่ยวข้องดําเนินการตามแนวทางที่วางไว้อย่างต่อเนื่อง ให้คืบหน้าขึ้นไปอีก ซึ่งประโยชน์เป็นของประชาชนทุกคน” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-เดินหน้า! โครงการ “ศูนย์ซ่อมบำรุงอากาศยานอู่ตะเภา”  เร่งยกระดับขีดความสามารถในการซ่อมบำรุงอากาศยานไทย
วันศุกร์ที่ 25 สิงหาคม 2566
เดินหน้า! โครงการ “ศูนย์ซ่อมบํารุงอากาศยานอู่ตะเภา”  เร่งยกระดับขีดความสามารถในการซ่อมบํารุงอากาศยานไทย
.....
สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) เผยว่าได้หารือกับบริษัท การบินไทย จํากัด (มหาชน) เพื่อยืนยันความพร้อมในการลงทุน โครงการศูนย์ซ่อมบํารุงอากาศยานอู่ตะเภา (Maintenance Repair and Overhaul : MRO)
.
ขณะนี้ การบินไทยพร้อมลงทุน และอยู่ระหว่างการจ้างที่ปรึกษา เพื่อทบทวนรูปแบบการลงทุนให้สอดคล้องกับสถานการณ์ปัจจุบัน
.
คาดว่าจะแล้วเสร็จในอีก 3 – 4 เดือน รวมทั้งกําลังเจรจาจัดหาพันธมิตรร่วมลงทุน เบื้องต้นมีเอกชนเสนอเข้าร่วมลงทุนจํานวนมาก
.
ทั้งนี้ เมื่อศูนย์ซ่อมบํารุงอากาศยานอู่ตะเภาแล้วเสร็จ จะสามารถรองรับกิจกรรมการซ่อมบํารุงอากาศยานในหลายด้าน เช่น
• การซ่อมใหญ่อากาศยาน (Heavy Maintenance):
- รองรับอากาศยานลําตัวกว้างได้พร้อมกัน 3 ลํา
- รองรับอากาศยานลําตัวกว้างประมาณ 110 ลํา/ปี
- รองรับอากาศยานลําตัวแคบประมาณ 130 ลํา/ปี
• การซ่อมบํารุงอากาศยานระดับลานจอด (Line Maintenance):
- รองรับอากาศยานลําตัวกว้างและอากาศยานลําตัวแคบ ประมาณ 70 เที่ยวบิน/วัน
• การพ่นสีอากาศยาน (Aircraft Painting):
- รองรับอากาศยานลําตัวกว้างและอากาศยานลําตัวแคบ ประมาณ 22 ลํา/ปี
.
นอกจากนี้ ยังมีการพัฒนาโรงซ่อมอากาศยานอัจฉริยะ (Smart-hanger) ด้วยเทคโนโลยีสมัยใหม่ที่สุดของโลก สามารถรองรับการให้บริการซ่อมเครื่องบินทั้งของแอร์บัสและโบอิ้ง
.
เชื่อมั่นว่าโครงการดังกล่าว จะช่วยยกระดับขีดความสามารถในการซ่อมบํารุงอากาศยานของการบินไทย และเพิ่มขีดความสามารถในการแข่งขันของประเทศเรื่องของการซ่อมบํารุงอากาศยาน
.
อ่านเพิ่มเติม คลิก https://www.thaigov.go.th/news/contents/details/71617
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
นักดําน้ําต้องรู้! ข้อห้ามกิจกรรม หลัง ครม. ไฟเขียว “มาตรการคุ้มครองปะการัง”
ครม. รับรอง “วัดคาทอลิก” เพิ่มเติม 49 แห่ง ใน 21 จังหวัด
เปิดตัวแพลตฟอร์ม “ไทยดีเวอร์” ตลาดกลางซื้อขายสินค้า OTOP /SME ออนไลน์ ชอปได้ 24 ชม.
เตรียมรับมือ “ยุคโลกเดือด” หนุน ปชช. ร่วมมือรักษาสิ่งแวดล้อม
ข่าวดี “คนอยากเป็นหมอ” กสพท. เผยหลักสูตรใหม่ ปี 67 เรียนสาขาไหนก็สมัครได้
รัฐบาลไทย-ข่าวทำเนียบรัฐบาล-​รองโฆษกรัฐบาลเชิญชวนจองหมายเลขทะเบียนรถยนต์ออนไลน์ สะดวก ประหยัดเวลา ที่เว็บไซต์ https://reserve.dlt.go.th/reserve/  เผยปัจจุบันมียอดจองออนไลน์แล้วกว่า 3.75 หมื่นคัน
วันศุกร์ที่ 25 สิงหาคม 2566
25/08/2566
​รองโฆษกรัฐบาลเชิญชวนจองหมายเลขทะเบียนรถยนต์ออนไลน์ สะดวก ประหยัดเวลา ที่เว็บไซต์ https://reserve.dlt.go.th/reserve/  เผยปัจจุบันมียอดจองออนไลน์แล้วกว่า 3.75 หมื่นคัน
​รองโฆษกรัฐบาลเชิญชวนจองหมายเลขทะเบียนรถยนต์ออนไลน์ สะดวก ประหยัดเวลา ที่เว็บไซต์ https://reserve.dlt.go.th/reserve/  เผยปัจจุบันมียอดจองออนไลน์แล้วกว่า 3.75 หมื่นคัน
วันที่ 25 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากนโยบายของรัฐบาลที่ได้มุ่งเน้นให้หน่วยงานภาครัฐปรับเปลี่ยนองค์กรสู่การเป็นรัฐบาลดิจิทัล ตลอดจนมุ่งส่งเสริมให้หน่วยงานภาครัฐมุ่งมั่นพัฒนาหน่วยงานไปสู่การเป็นรัฐบาลดิจิทัลตามนโยบายของพลเอก ประยุทธ์ จันทร์โอชา นายกรัฐมนตรี ปัจจุบันส่วนราชการหลายหน่วยงาน ได้ปรับเปลี่ยนพัฒนาการให้บริการประชาชนในรูปแบบออนไลน์ นําเทคโนโลยีเข้ามาช่วยในการให้บริการมากยิ่ง ส่งผลต่อความพึงพอใจของประชาชน ทั้งความสะดวกการ และเข้าถึงการบริการภาครัฐได้ง่ายยิ่งขึ้น
นางสาวรัชดา กล่าวว่า กรมการขนส่งทางบกเป็นอีกหน่วยงานที่ปรับเปลี่ยนการให้บริการ ตอบสนองนโยบายดิจิทัลของรัฐบาล ได้อํานวยความสะดวกประชาชนให้เข้าถึงการบริการได้อย่างรวดเร็ว โดได้พัฒนาระบบการจองหมายเลขทะเบียนรถยนต์ผ่านระบบอินเทอร์เน็ต ที่เว็บไซต์ https://reserve.dlt.go.th/reserve/ พร้อมเปิดระบบให้มีการยืนยันตัวตนผ่านแอปพลิเคชัน ThaID ก่อนจองหมายเลขทะเบียนรถ เพื่อให้เป็นไปตามมาตรฐานของพระราชบัญญัติคุ้มครองข้อมูลส่วนบุคคล พ.ศ. 2562 และป้องกันการแอบอ้างเอาชื่อบุคคลอื่นมาดําเนินการจองทะเบียนรถ ทั้งนี้ ข้อมูลระหว่างวันที่ 1 มิ.ย. – 17 ส.ค. 2566 มียอดการจองหมายเลขทะเบียนรถยนต์ที่ยืนยันตัวตนผ่านแอปพลิเคชัน ThaID สําเร็จ ทั้งหมด 37,531 หมายเลข เป็นบุคคลทั่วไป จํานวน 34,608 ราย และนิติบุคลหรือชาวต่างชาติ จํานวน 2,923 ราย
“สําหรับผู้ที่สนใจจองหมายเลขทะเบียนรถ สามารถดําเนินการลงทะเบียนด้วยตนเอง โดยการถ่ายภาพบัตรประจําตัวประชาชนและภาพใบหน้า ผ่านแอปพลิเคชัน ThaID ในโทรศัพท์มือถือของตนเอง หากเป็นนิติบุคคลหรือชาวต่างชาติ สามารถให้ผู้แทนนิติบุคคลหรือผู้แทนชาวต่างชาติลงทะเบียน ผ่านแอปพลิเคชัน ThaID ได้เช่นกัน เมื่อดําเนินการเสร็จแล้ว ให้เข้าเว็บไซต์ https://reserve.dlt.go.th/reserve/ โดยเลือกเมนู “จองหมายเลขทะเบียน” ระบบจะเข้าสู่หน้ายืนยันตัวตน ให้ทําการยืนยันตัวตนโดยสแกน QR code ผ่านแอปพลิเคชัน ThaID หลังจากยืนยันตัวตนแล้ว สามารถจองทะเบียนรถได้ตามปกติ โดยรถ 1 คัน สามารถจองได้ 1 หมายเลขทะเบียนเท่านั้น”นางสาวรัชดา กล่าว
รัฐบาลไทย-ข่าวทำเนียบรัฐบาล-ชวนประชาชนร่วมงาน “บุปผาราชินีพระพันปีหลวง”
วันศุกร์ที่ 25 สิงหาคม 2566
ชวนประชาชนร่วมงาน “บุปผาราชินีพระพันปีหลวง”
วันศุกร์ที่ 11 สิงหาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงวัฒนธรรม เชิญชวนประชาชนร่วมงาน “บุปผาราชินีพระพันปีหลวง”
เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เนื่องในโอกาสวันเฉลิมพระชนมพรรษา 12 ส.ค.2566 ดอกไม้ ดนตรี กวี ศิลป์ ภายในงานประกอบด้วย
นิทรรศการพรรณไม้ในพระนามและพรรณไม้ที่ได้รับพระราชทานนาม สวนพฤกษานานาพรรณ
การแสดงแฟชั่นโชว์ผ้าไทยชุด &quot;อัตลักษณ์พื้นถิ่น สู่ภูษาศิลป์ร่วมสมัย” การแสดงศิลปวัฒนธรรมและดนตรี
การแสดงของศิลปินรับเชิญมากมาย
ตลอดจนการสาธิตและการออกร้านจําหน่ายผลิตภัณฑ์ชุมชนจากทั่วประเทศ ผู้สนใจเข้าชมงานได้ตั้งแต่วันนี้ –
14 ส.ค.2566 เวลา 11.00 – 20.30 น. ณ พาร์ค พารากอน ศูนย์การค้าสยามพารากอน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ขอเชิญรับชมรายการ “ตามรอยพระบาททูลกระหม่อมอาจารย์ ร้อยจิตรวมใจศิษย์นายร้อย จปร.” คืนวันศุกร์ที่ 25 สิงหาคม 2566 ตั้งแต่เวลา 22.30 - 24.00 น. ทางสถานีโทรทัศน์กองทัพบกช่อง 5
วันศุกร์ที่ 25 สิงหาคม 2566
​ขอเชิญรับชมรายการ “ตามรอยพระบาททูลกระหม่อมอาจารย์ ร้อยจิตรวมใจศิษย์นายร้อย จปร.” คืนวันศุกร์ที่ 25 สิงหาคม 2566 ตั้งแต่เวลา 22.30 - 24.00 น. ทางสถานีโทรทัศน์กองทัพบกช่อง 5
ร่วมภาคภูมิใจกับกิจกรรมตามอุดมการณ์ของศิษย์นายร้อยที่ได้ไปปฏิบัติหน้าที่ในหน่วยต่าง ๆ ทั้งงานในหน้าที่หลักและงานจิตอาสา  รวมทั้งความสัมพันธ์ของทหารกับสังคมไทยและการช่วยเหลือประชาชนในยามปกติ
รับฟังเพลงบรรยากาศรักชาติ และร่วมบริจาคตั้งกองทุนส่งเสริมการทําความดี เพื่อสนับสนุนให้ทุกคนนําไปใช้ทํากิจกรรม “ทําความดีตามรอยพระบาท”ต่อไป
รัฐบาลไทย-ข่าวทำเนียบรัฐบาล-อนุมัติงบกลาง เป็นค่าตอบแทนเสี่ยงภัยแก่บุคลากรในภารกิจโควิด-19
วันศุกร์ที่ 25 สิงหาคม 2566
25/08/2566
อนุมัติงบกลาง เป็นค่าตอบแทนเสี่ยงภัยแก่บุคลากรในภารกิจโควิด-19
วันพฤหัสบดีที่ 10 สิงหาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี อนุมัติงบประมาณรายจ่ายประจําปี 2566 งบกลาง
รายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการแพร่ระบาดของโรคโควิด-
19 วงเงิน 2,995.95 ล้านบาทเพื่อเป็นค่าตอบแทนเสี่ยงภัยแก่บุคลากรทางการแพทย์และสาธารณสุขที่ปฏิบัติงานระหว่างเดือน ก.ค.2564 –มิ.ย.2565 สําหรับ 8 หน่วยงาน ได้แก่ กระทรวงสาธารณสุข กระทรวงการอุดมศึกษาฯ กระทรวงกลาโหม
กระทรวงมหาดไทย กระทรวงยุติธรรม สํานักงานตํารวจแห่งชาติ สภากาชาดไทย และ รพ.จุฬาภรณ์
โดยเป็นค่าตอบบุคลากรนอกเหนือจากภารกิจปกติ
สําหรับเจ้าหน้าที่ผู้ปฏิบัติงานนอกสถานพยาบาลในสถานการณ์โควิด-19
ซึ่งจะเป็นขวัญและกําลังใจในการปฏิบัติงานแก่บุคลากรผู้ปฏิบัติงานต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัด สธ. มอบรางวัลผลงานวิชาการดีเด่นปีงบประมาณ 2566 ในการพัฒนาระบบบริการสุขภาพ 19 สาขา
วันศุกร์ที่ 25 สิงหาคม 2566
รองปลัด สธ. มอบรางวัลผลงานวิชาการดีเด่นปีงบประมาณ 2566 ในการพัฒนาระบบบริการสุขภาพ 19 สาขา
รองปลัดกระทรวงสาธารณสุข มอบรางวัลผลงานวิชาการดีเด่นปีงบประมาณ 2566 ในการพัฒนาระบบบริการสุขภาพ 19 สาขา รวม 40 รางวัล มุ่งส่งเสริมให้บุคลากรสาธารณสุขมีการพัฒนางานต่อเนื่อง เกิดการแลกเปลี่ยนเรียนรู้ สู่การยกระดับระบบบริการให้ยั่งยืน
รองปลัดกระทรวงสาธารณสุข มอบรางวัลผลงานวิชาการดีเด่นปีงบประมาณ 2566 ในการพัฒนาระบบบริการสุขภาพ 19 สาขา รวม 40 รางวัล มุ่งส่งเสริมให้บุคลากรสาธารณสุขมีการพัฒนางานต่อเนื่อง เกิดการแลกเปลี่ยนเรียนรู้ สู่การยกระดับระบบบริการให้ยั่งยืนและเป็นประโยชน์ต่อประชาชน
วันนี้ (25 สิงหาคม 2566) ที่ อิมแพ็ค ฟอรั่ม เมืองทองธานี จังหวัดนนทบุรี นายแพทย์ณรงค์ อภิกุลวณิช รองปลัดกระทรวงสาธารณสุข มอบรางวัลผลงานวิชาการดีเด่น ในการประชุมสัมมนาแลกเปลี่ยนเรียนรู้การพัฒนาระบบบริการสุขภาพ “Service Plan Sharing” ปีงบประมาณ พ.ศ.2566 โดยมี ผู้บริหารกระทรวงสาธารณสุข บุคลากรการแพทย์ และภาคีเครือข่ายร่วมงานประมาณ 500 คน
นายแพทย์ณรงค์ กล่าวว่า กระทรวงสาธารณสุขได้พัฒนาการจัดบริการสุขภาพตามแผนพัฒนาระบบบริการสุขภาพ (Service Plan) มาอย่างต่อเนื่อง ส่งผลให้ประชาชนได้เข้าถึงบริการที่มีคุณภาพมากขึ้น และได้รับการดูแลรักษาอย่างเป็นเครือข่าย ซึ่งช่วยลดลดการเจ็บป่วยและเสียชีวิตลงได้ โดยในปีนี้ ได้จัดประชุม Service Plan Sharing ภายใต้แนวคิด “ทศวรรษที่ 2 ยกระดับศักยภาพบริการสู่ความมั่นคงด้านสุขภาพ” เพื่อให้บุคลากรในระบบสาธารณสุขได้รับฟังความรู้ในการจัดระบบบริการสาธารณสุขที่มีความเชื่อมโยงและบูรณาการการให้บริการสุขภาพแต่ละสาขา ทั้งจากนิทรรศการและผลงานเด่นแต่ละสาขาของทุกเขตสุขภาพ เกิดการแลกเปลี่ยนเรียนรู้แนวทางในการพัฒนาระบบบริการ เพื่อยกระดับศักยภาพระบบบริการให้ยั่งยืนและเกิดประโยชน์ต่อประชาชนต่อไป
นายแพทย์ณรงค์ กล่าวต่อว่า การแสดงผลงานทางวิชาการนี้ มีผู้ส่งผลงานด้านวิชาการและผลงานด้านนวัตกรรมทั้ง 19 สาขา ได้แก่ 1.โรคหัวใจ 2.โรคมะเร็ง 3.อุบัติเหตุและฉุกเฉิน 4.ทารกแรกเกิด 5.สุขภาพจิตและสารเสพติด 6.แม่และเด็ก 7.ระบบบริการปฐมภูมิและสุขภาพอําเภอ 8.สุขภาพช่องปาก 9.ไต 10.ตา 11.โรคไม่ติดต่อ 12.การแพทย์แผนไทยและการแพทย์ผสมผสาน 13.การรับบริจาคและปลูกถ่ายอวัยวะ 14.การใช้ยาอย่างสมเหตุสมผลและการจัดการการดื้อยาต้านจุลชีพ 15.การดูแลระยะเปลี่ยนผ่านผู้ป่วยกึ่งเฉียบพลันและการดูแลแบบประคับประคอง 16.ศัลยกรรม 17.อายุรกรรม 18.ออร์โธปิดิกส์ และ 19.การใช้กัญชาทางการแพทย์ จาก 13 เขตสุขภาพ รวม 491 เรื่อง แบ่งเป็น การนําเสนอด้วยวาจา 251 เรื่อง และนําเสนอด้วยโปสเตอร์ 240 เรื่อง ซึ่งคณะกรรมการผู้ทรงคุณวุฒิได้ตัดสินผลงานการนําเสนอทางวาจาดีเด่น สาขาละ 1 รางวัล และผลงานการนําเสนอแบบโปสเตอร์ดีเด่นสาขาละ 1 รางวัล นอกจากนี้ ผู้ร่วมประชุมยังได้ร่วมคัดเลือกผลงาน Popular Vote ด้านวิชาการ 1 รางวัล และด้านนวัตกรรม 1 รางวัล รวมทั้งสิ้น 40 รางวัล
********************************25 สิงหาคม 2566
รัฐบาลไทย-ข่าวทำเนียบรัฐบาล-ปลัดฯ ณัฐพล ร่วมงานใหญ่ กระตุ้นยอดขาย SME ในงาน SME GP DAY : รัฐพร้อมซื้อ SME พร้อมขาย
วันศุกร์ที่ 25 สิงหาคม 2566
25/08/2566
ปลัดฯ ณัฐพล ร่วมงานใหญ่ กระตุ้นยอดขาย SME ในงาน SME GP DAY : รัฐพร้อมซื้อ SME พร้อมขาย
ปลัดกระทรวงอุตสาหกรรม ณัฐพล ร่วมงานใหญ่ กระตุ้นยอดขาย SME ในงาน SME GP DAY : รัฐพร้อมซื้อ SME พร้อมขาย
วันที่ 24 สิงหาคม 2566 ดร.ณัฐพล รังสิตพล ปลัดกระทรวงอุตสาหกรรม ร่วมเปิดงาน "SME-GP DAY รัฐพร้อมซื้อ SME พร้อมขาย" ระหว่างวันที่ 24-26 สิงหาคม 2566 จัดโดยสํานักงานส่งเสริมวิสาหกิจขนาดกลางและขนาดย่อม (สสว.) ร่วมกับสภาอุตสาหกรรมแห่งประเทศไทย (ส.อ.ท.) และหน่วยงานพันธมิตร โดยมี นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เป็นประธานเปิดงาน และมีนายพีรพันธ์ คอทอง รองปลัดกระทรวงเกษตรและสหกรณ์ ดร.กุลยา ตันติเตมิท อธิบดีกรมบัญชีกลาง นายเกรียงไกร เธียรนุกุล ประธานสภาอุตสาหกรรมแห่งประเทศไทย ดร. กอบศักดิ์ ภูตระกูล ประธานกรรมการบริหาร สสว. ร่วมเปิดงาน พร้อมด้วย รศ.ดร.วีระพงศ์ มาลัย ผู้อํานวยการสํานักงานส่งเสริมวิสาหกิจขนาดกลางและขนาดย่อม (สสว.) กล่าวรายงานการจัดงาน ณ Hall 8 ชั้น LG ศูนย์ประชุมแห่งชาติสิริกิติ์
นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน กล่าวว่า ระบบจัดซื้อจัดจ้างภาครัฐ ถือเป็นโอกาสทางการตลาดขนาดใหญ่ในประเทศของวิสาหกิจขนาดกลางและขนาดย่อม หรือ SME แต่ที่ผ่านมามีเอสเอ็มอีเข้าถึงระบบจัดซื้อจัดจ้างภาครัฐได้ไม่มากนัก ด้วยเหตุนี้ สสว. จึงได้จัดเตรียมระบบทะเบียนเอสเอ็มอี เพื่อการจัดซื้อจัดจ้างภาครัฐ หรือ THAI-SME GP เพื่อให้เอสเอ็มอีได้เข้ามาลงทะเบียนกิจการและสินค้าหรือบริการที่มีคุณภาพและมาตรฐานมากกว่า 1,000,000 รายการ ซึ่งถือเป็นแหล่งสินค้าและบริการขนาดใหญ่ที่หน่วยงานภาครัฐจะได้ร่วมกันสนับสนุน อันจะเป็นฟันเฟืองหนุนการขับเคลื่อนเศรษฐกิจของประเทศ
การจัดงาน SME – GP Day ในวันนี้ เพื่อช่วยแก้ไขข้อจํากัด อุปสรรคต่าง ๆ ของเอสเอ็มอีผ่านการเชื่อมโยงคู่ค้าและพันธมิตร โดยมีผู้แทนส่วนราชการต่าง ๆ เข้าร่วมงาน เพื่อร่วมกันผลักดันการเชื่อมโยงคู่ค้าและพันธมิตรและก่อให้เกิดมูลค่าเชิงพาณิชย์ได้จริง ตามคําขวัญ THAI SME–GP ที่ว่า “รัฐพร้อมซื้อ SME พร้อมขาย”
การจัดงานดังกล่าว จัดขึ้นเพื่อให้ SME ที่ขึ้นทะเบียนในระบบ Thai SME GP ได้มีโอกาสนําเสนอสินค้าและบริการพร้อมจําหน่ายให้กับภาครัฐแลเภาคเอกชน ประชาชนทั่วไป และให้บริการต่าง ๆ เพื่อพัฒนาธุรกิจสําหรับ SME โดยมีกิจกรรมหลัก คือ การจําหน่ายสินค้าจาก SME จํานวน 150 ราย และกิจกรรม Business Matching การให้บริการให้คําปรึกษากับ SME และการบรรยายให้ความรู้ในการพัฒนาธุรกิจ เช่น เทรนด์การตลาดปี 2024 การคํานวณต้นทุนและเงินทุนหมุนเวียนในกิจการสําหรับ SME โอกาสและความท้าทายจากการทํา ESG, BCG เป็นต้น
รัฐบาลไทย-ข่าวทำเนียบรัฐบาล-กรมเจ้าท่า จัดกิจกรรมบำเพ็ญสาธารณประโยชน์ เนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันศุกร์ที่ 25 สิงหาคม 2566
กรมเจ้าท่า จัดกิจกรรมบําเพ็ญสาธารณประโยชน์ เนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
...
กรมเจ้าท่า จัดกิจกรรมบําเพ็ญสาธารณประโยชน์ เนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันที่ 25 สิงหาคม 2566 นายกริชเพชร ชัยช่วย ผู้ตรวจราชการกระทรวงคมนาคม รักษาราชการแทน อธิบดีกรมเจ้าท่า พร้อมด้วย นายวิเชียร เปมานุกรรักษ์ รองอธิบดีกรมเจ้าท่า (ด้านส่งเสริมการขนส่งทางน้ํา) นําคณะผู้บริหาร เจ้าหน้าที่กรมเจ้าท่า ร่วมทํากิจกรรมบําเพ็ญสาธารณประโยชน์ทําความสะอาดศาสนสถาน/ท่าเรือ เนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เพื่อถวายเป็นพระราชกุศล และน้อมรําลึกในพระมหากรุณาธิคุณ ที่ทรงมีต่อพสกนิกรชาวไทย ณ วัดปทุมคงคาราชวรวิหาร และท่าเรือภาณุรังษี กรุงเทพมหานคร
โดยกิจกรรมบําเพ็ญสาธารณประโยชน์ประกอบด้วย กิจกรรมปรับปรุงภูมิทัศน์ ได้แก่ จุดที่ 1 บริเวณพระอุโบสถ จุดที่ 2 บริเวณศาลาการเปรียญ จุดที่ 3 บริเวณรอบวัด และจุดที่ 4 บริเวณท่าเรือภาณุรังษี กิจกรรมจิตอาสาในครั้งนี้ เป็นการแสดงออกถึงความจงรักภักดี น้อมสํานึกในพระมหากรุณาธิคุณอันหาที่สุดมิได้ ที่ทรงบําเพ็ญพระราชกรณียกิจน้อยใหญ่เพื่อพสกนิกรชาวไทย และถวายเป็นพระราชกุศลแด่ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสวันเฉลิมพระชนมพรรษา 91 พรรษา
รัฐบาลไทย-ข่าวทำเนียบรัฐบาล-กบข. เตือนอย่าหลงเชื่อมิจฉาชีพอ้างเป็นเจ้าหน้าที่หลอกปรับปรุงข้อมูลส่วนบุคคล
วันศุกร์ที่ 25 สิงหาคม 2566
25/08/2566
กบข. เตือนอย่าหลงเชื่อมิจฉาชีพอ้างเป็นเจ้าหน้าที่หลอกปรับปรุงข้อมูลส่วนบุคคล
กบข. แจ้งเตือนสมาชิก ผู้ออมต่อ และประชาชนทั่วไป อย่าหลงเชื่อมิจฉาชีพแอบอ้างเป็นเจ้าหน้าที่ กบข. หลอกให้ปรับปรุงข้อมูลส่วนบุคคล ย้ําช่องทางติดต่อ กบข. ต้องมีเครื่องหมายยืนยันบัญชีทางการ และไม่ใช้เบอร์ส่วนตัวโทรหาสมาชิกโดยเด็ดขาด
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ได้รับแจ้งว่า ขณะนี้มีมิจฉาชีพแอบอ้างว่าเป็นเจ้าหน้าที่ กบข. พยายามหลอกลวงสมาชิก โดยมีพฤติการณ์ใช้เบอร์ส่วนตัวโทรหาสมาชิก เพื่อแจ้งเรื่องการปรับปรุงข้อมูลเงินเดือน ซึ่งอ้างว่าได้มีการจัดส่งเอกสารให้ทางไปรษณีย์แล้ว พร้อมเร่งให้รีบดําเนินการเนื่องจากใกล้สิ้นสุดกําหนดเวลา โดยจะส่งลิงก์และให้เข้าทํารายการผ่านทางเว็บไซต์ปลอม
กบข. ขอชี้แจงว่า กบข. ไม่มีนโยบายให้เจ้าหน้าที่ติดต่อสมาชิกให้ดําเนินการใด ๆ เกี่ยวกับการปรับปรุงข้อมูลส่วนบุคคล อีกทั้ง กบข. ไม่สามารถปรับปรุงข้อมูลบัญชีเงินเดือนของสมาชิกได้ เนื่องจากเป็นอํานาจหน้าที่ของหน่วยงานต้นสังกัดสมาชิกเท่านั้น นอกจากนี้ กบข. ได้มีนโยบายยกเลิกส่งข้อความที่มีการแนบลิงก์ผ่านช่องทาง SMS ทุกกรณี เพื่อป้องกันมิจฉาชีพแอบอ้างและเพิ่มความปลอดภัยให้สมาชิก
กบข. จึงขอแจ้งเตือนไปยังสมาชิก ผู้ออมต่อ และประชาชนทั่วไปให้ใช้ความระมัดระวังไม่หลงเชื่อคําเชิญชวนต่าง ๆ หรือการติดต่อแอบอ้างจากช่องทางอื่น ๆ ที่ใช้ชื่อ “กบข.” “ตราสัญลักษณ์” หรือ “ภาพผู้บริหาร กบข.” ที่ไม่ใช่ช่องทางการสื่อสารหลักของ กบข. และขอให้สมาชิกทุกท่านโปรดหลีกเลี่ยงการกดลิงก์หรือเข้าเว็บไซต์ที่ไม่น่าเชื่อถือ ขอให้สมาชิกสังเกตช่องทางติดต่อหลักของ กบข. Facebook page กองทุนบําเหน็จบํานาญข้าราชการ (กบข.) ที่มีเครื่องหมายถูกสีฟ้าหลังชื่อเพจเพื่อยืนยันบัญชีทางการ หรือ LINE Official Account ไอดีไลน์ @gpfcommunity ที่มีเครื่องหมายโล่สีเขียวหน้าชื่อบัญชี เพื่อยืนยันบัญชีทางการ ส่วนกรณีที่มีเจ้าหน้าที่ กบข. ติดต่อหาสมาชิกจะใช้เบอร์ 02-6361000 เท่านั้น จะไม่มีการใช้เบอร์ส่วนตัวโทรหาสมาชิกโดยเด็ดขาด
หากท่านได้รับการติดต่อจากบุคคลที่ไม่สามารถยืนยันตัวตนได้ว่าเป็นเจ้าหน้าที่ของ กบข. หรือ พบเห็นพฤติกรรมดังกล่าว สามารถแจ้งมาได้ที่ศูนย์บริการข้อมูลสมาชิก โทร. 1179
รัฐบาลไทย-ข่าวทำเนียบรัฐบาล-ออมสินเร่งออกมาตรการช่วยเหลือ "ไม่คิดดอกเบี้ย-ลดดอกเบี้ยค้าง-นำเงินงวดทั้งหมดตัดเงินต้น" ลูกหนี้ NPL ที่ได้รับผลกระทบจากวิกฤติโควิด-19 หรือ ลูกหนี้บัญชี 21
วันศุกร์ที่ 25 สิงหาคม 2566
25/08/2566
ออมสินเร่งออกมาตรการช่วยเหลือ "ไม่คิดดอกเบี้ย-ลดดอกเบี้ยค้าง-นําเงินงวดทั้งหมดตัดเงินต้น" ลูกหนี้ NPL ที่ได้รับผลกระทบจากวิกฤติโควิด-19 หรือ ลูกหนี้บัญชี 21
ออมสินไม่ทิ้งลูกหนี้ NPL ที่ได้รับผลกระทบจากวิกฤติโควิด-19 หรือ ลูกหนี้บัญชี 21 เร่งออกมาตรการช่วยเหลือ "ไม่คิดดอกเบี้ย-ลดดอกเบี้ยค้าง-นําเงินงวดทั้งหมดตัดเงินต้น" ให้เริ่มผ่อนจ่ายเดือนละ 100 บาท ตั้งเป้าดึงสถานะกลับมาเป็นลูกหนี้ปกติ
นายวิทัย รัตนากร ผู้อํานวยการธนาคารออมสิน เปิดเผยว่า ตามที่ก่อนหน้านี้ธนาคารออมสินได้ออกมาตรการช่วยเหลือประชาชนช่วงวิกฤติการแพร่ระบาดของโควิด-19 ภายใต้โครงการ “สินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากโควิด-19” วงเงินรายละไม่เกิน 10,000 บาท วงเงินสินเชื่อรวม 20,000 ล้านบาท เพื่อเพิ่มสภาพคล่องชั่วคราวให้กับประชาชนที่ขาดรายได้ช่วงวิกฤติที่ผ่านมา
อย่างไรก็ดี เนื่องจากภาวะเศรษฐกิจยังอยู่ในระยะเพิ่งเริ่มฟื้นตัว ประกอบกับค่าครองชีพมีแนวโน้มสูงขึ้น ส่งผลกระทบต่อรายได้และความสามารถในการชําระหนี้ของลูกหนี้ ดังนั้น เพื่อเป็นการช่วยเหลือแก้ไขเครดิตแก่ลูกหนี้ที่ได้รับผลกระทบจากวิกฤติการแพร่ระบาดของโควิด-19 (ลูกหนี้บัญชี 21) ที่มีสถานะเป็น NPL ให้กลับมามีสถานะหนี้ปกติ ธนาคารออมสินจึงออกมาตรการ “ไม่คิดดอกเบี้ย ลดดอกเบี้ยค้างชําระทั้งหมด และนําเงินที่ชําระไปตัดเงินต้นทั้งจํานวน” โดยให้ลูกหนี้เริ่มผ่อนชําระเพียง 100 บาทต่อเดือนสําหรับงวดที่ 1-6 หลังจากนั้นงวดที่ 7-12 ผ่อนชําระ 300 บาทต่อเดือน และขยายระยะเวลาการชําระจนถึงเดือนตุลาคม 2567
จึงขอเชิญชวนลูกหนี้สินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากโควิด-19 ลงทะเบียนสมัครเข้ามาตรการช่วยเหลือได้ที่ช่องทาง MyMo หรือ www.gsb.or.th สําหรับลูกหนี้ที่ไม่มี MyMo สามารถลงทะเบียนผ่านช่องทางเว็บไซต์ธนาคาร www.gsb.or.th ตั้งแต่บัดนี้ จนถึงวันที่ 30 กันยายน 2566
สามารถสอบถามเพิ่มเติมที่ GSB Contact Center โทร. 1115
รัฐบาลไทย-ข่าวทำเนียบรัฐบาล-ดีอีเอส ถกประชุมผู้นำเจ้าหน้าที่อาวุโสอาเซียนด้านดิจิทัลและผู้นำสภาหน่วยงานกำกับดูแลกิจการโทรคมนาคมแห่งอาเซียน อย่างไม่เป็นทางการ ครั้งที่ 2
วันศุกร์ที่ 25 สิงหาคม 2566
ดีอีเอส ถกประชุมผู้นําเจ้าหน้าที่อาวุโสอาเซียนด้านดิจิทัลและผู้นําสภาหน่วยงานกํากับดูแลกิจการโทรคมนาคมแห่งอาเซียน อย่างไม่เป็นทางการ ครั้งที่ 2
ดีอีเอส ถกประชุมผู้นําเจ้าหน้าที่อาวุโสอาเซียนด้านดิจิทัลและผู้นําสภาหน่วยงานกํากับดูแลกิจการโทรคมนาคมแห่งอาเซียน อย่างไม่เป็นทางการ ครั้งที่ 2
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) ในฐานะหัวหน้าคณะผู้แทนไทย เข้าร่วมการประชุมผู้นําเจ้าหน้าที่อาวุโสอาเซียนด้านดิจิทัลและผู้นําสภาหน่วยงานกํากับดูแลกิจการโทรคมนาคมแห่งอาเซียน อย่างไม่เป็นทางการ ครั้งที่ 2 (The 2nd ASEAN Digital Senior Officials Meeting - ASEAN Telecommunications Regulators’ Council Leaders’ Retreat of 2023) ประจําปี 2566 เมื่อวันที่ 24– 25 สิงหาคม 2566 ณ เกาะบาหลี สาธารณรัฐอินโดนีเซีย โดยมี ผู้แทนสํานักงาน กสทช. และผู้แทนสํานักงานคณะกรรมการการรักษาความมั่นคงปลอดภัยไซเบอร์แห่งชาติ เข้าร่วม เพื่อพิจารณาประเด็นสําคัญ ได้แก่ ความก้าวหน้าของการดําเนินการตามแผนแม่บท ASEAN Digital Masterplan 2025 และการทบทวนแผนระยะกลาง การพิจารณาข้อเสนอ/แนวทางการดําเนินโครงการ ซึ่งจะดําเนินการในปี 2567 เพื่อขอรับงบประมาณสนับสนุนจากกองทุน ASEAN ICT Fund หรือจากคู่เจรจา รวมทั้ง ประเด็นความร่วมมือระหว่างอาเซียนและคู่เจรจา และการเตรียมการสําหรับการประชุม ADGMIN ครั้งที่ 4
ทั้งนี้ ในส่วนของไทย ปลัดกระทรวงฯ ได้ผลักดันการจัดตั้งคณะทํางานอาเซียนด้านการป้องกันปัญหาการหลอกลวงผ่านสื่อออนไลน์ (ASEAN Working Group on Anti - Online Scam: WG - AS) โดยมีวัตถุประสงค์เพื่อส่งเสริมการประสานงานและเสริมสร้างความเข้มแข็งของเครือข่ายความร่วมมือระหว่างหน่วยงานที่เกี่ยวข้องของประเทศสมาชิกอาเซียน ในการป้องกันและการรับมือกับปัญหาการหลอกลวงผ่านสื่อออนไลน์อย่างเป็นรูปธรรม ผ่านการแลกเปลี่ยนข้อมูลเกี่ยวกับนโยบาย กฎระเบียบ มาตรการ และแนวทางการดําเนินงานแบบบูรณาการร่วมกันในอาเซียน ช่วยลดความสูญเสียของประชาชนในอาเซียนจากการตกเป็นเหยื่อของมิจฉาชีพออนไลน์
นอกจากนี้ ในที่ประชุมฯ ยังเห็นชอบ Operational Framework ของไทย และได้รับการสนับสนุนและชื่นชมต่อการผลักดันของไทย อาทิ สิงคโปร์ สปป.ลาว กัมพูชา ซึ่งจะเป็นเอกสารกําหนดการดําเนินงานของคณะทํางาน WG – AS และจะมีการเสนอที่ประชุมรัฐมนตรีอาเซียนด้านดิจิทัลในต้นปี 2567 เพื่อรับรองการจัดตั้งคณะทํางานอย่างเป็นทางการ และจะจัดประชุมคณะทํางานอาเซียน WG-AS ครั้งแรก อีกด้วย
_____________________
รัฐบาลไทย-ข่าวทำเนียบรัฐบาล-คณะผู้ตรวจ ก.อุตฯ ให้ข้อคิดเห็นร่างคู่มือเปรียบเทียบตาม กม.แร่ รอบสุดท้าย
วันศุกร์ที่ 25 สิงหาคม 2566
25/08/2566
คณะผู้ตรวจ ก.อุตฯ ให้ข้อคิดเห็นร่างคู่มือเปรียบเทียบตาม กม.แร่ รอบสุดท้าย
คณะผู้ตรวจราชการกระทรวงอุตสาหกรรม ให้ข้อคิดเห็นร่างคู่มือเปรียบเทียบตาม กม.แร่ รอบสุดท้าย
วันที่ 21-23 สิงหาคม 2566 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมด้วย นายวีระกิตติ์ รันทกิจธนวิชญ์ และนายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ร่วมให้ข้อคิดเห็นและข้อเสนอแนะ “ร่างคู่มือปฏิบัติงานเกี่ยวกับการเปรียบเทียบในคดีความผิดตาม พ.ร.บ. แร่ พ.ศ. 2560” แก่คณะทํางานจัดทําคู่มือฯ กรณีการเปรียบเทียบปรับโดยคณะกรรมการเปรียบเทียบปรับระดับจังหวัด ซึ่งมีนายเตมีย์ พันธุวงค์ราช ผู้อํานวยการกองตรวจราชการ นายสมชัย เอมบํารุง ผู้อํานวยการกองกฎหมาย นายวชิระ ไม้แพ ที่ปรึกษาด้านกฎหมาย นายอรรถสิทธิ์ อึ้งเหมอนันต์ อุตสาหกรรมจังหวัดนครปฐม นายเนตร์ กัญยะมาสา อุตสาหกรรมจังหวัดกาญจนบุรี และหัวหน้ากลุ่มอุตสาหกรรมพื้นฐานและการเหมืองแร่ จํานวน 6 จังหวัด รวมทั้ง นายนิพล แจ่มเหมือน ผู้อํานวยการกองกฎหมาย กรมอุตสาหกรรมพื้นฐานและการเหมืองแร่ และผู้แทนสํานักงานอุตสาหกรรมจังหวัดชลบุรี ร่วมด้วย ณ โรงแรมบางแสน เฮอริเทจ จังหวัดชลบุรี
ซึ่งที่ประชุมฯ จะดําเนินการทบทวนแก้ไขและมีแผนส่งร่างคู่มือฯ ดังกล่าวให้ กรมอุตสาหกรรมพื้นฐานและการเหมืองแร่ พิจารณาให้ความเห็นชอบ ก่อนการประกาศใช้อย่างเป็นทางการ และจะจัดสัมมนาชี้แจงคู่มือฯ ที่จัดทําเสร็จสิ้นในพื้นที่กรุงเทพฯ ให้กับผู้เกี่ยวข้องรับทราบ ในวันที่ 24-25 กันยายนศกนี้
รัฐบาลไทย-ข่าวทำเนียบรัฐบาล-บีโอไอสานความสัมพันธ์การลงทุนไทย-สหรัฐอเมริกา
วันศุกร์ที่ 25 สิงหาคม 2566
บีโอไอสานความสัมพันธ์การลงทุนไทย-สหรัฐอเมริกา
บีโอไอสานความสัมพันธ์การลงทุนไทย-สหรัฐอเมริกา
บีโอไอสานความสัมพันธ์การลงทุนไทย-สหรัฐอเมริกา
เมื่อเร็ว ๆ นี้ นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (ที่ 3 จากซ้าย) ให้การต้อนรับนายธานี แสงรัตน์ เอกอัครราชทูต ณ กรุงวอชิงตัน สหรัฐอเมริกา (ที่ 4 จากซ้าย) และคณะ ในโอกาสเข้าเยี่ยมคารวะและแลกเปลี่ยนความเห็นด้านอุตสาหกรรมที่มีศักยภาพของไทยและสหรัฐอเมริกา ซึ่งจะก่อให้เกิดประโยชน์ระหว่างสองประเทศในอนาคต ปัจจุบันการลงทุนจากสหรัฐฯมีส่วนช่วยยกระดับอุตสาหกรรมต่างๆ ในไทย อาทิ อุตสาหกรรมเทคโนโลยีและดิจิทัล ผลิตภัณฑ์และชิ้นส่วนอิเล็กทรอนิกส์ รวมไปถึงอุตสาหกรรมยานยนต์ไฟฟ้า Startup และ Wellness Center ที่จะเป็นโอกาสให้ไทยดึงดูดการลงทุนจากสหรัฐฯ ได้ ณ สํานักงานคณะกรรมการส่งเสริมการลงทุน ถนนวิภาวดีรังสิต
รัฐบาลไทย-ข่าวทำเนียบรัฐบาล-กรมรางตรวจซ้ำ ความถี่รถไฟฟ้าสายสีน้ำเงิน เร่งด่วนเช้า ภาพรวมดีขึ้น แต่ต้องเตรียม 4 ตู้ต่อขบวนโดยเร็ว เพื่อรองรับปริมาณการเดินทางที่เพิ่มขึ้น
วันศุกร์ที่ 25 สิงหาคม 2566
กรมรางตรวจซ้ํา ความถี่รถไฟฟ้าสายสีน้ําเงิน เร่งด่วนเช้า ภาพรวมดีขึ้น แต่ต้องเตรียม 4 ตู้ต่อขบวนโดยเร็ว เพื่อรองรับปริมาณการเดินทางที่เพิ่มขึ้น
....
25 สิงหาคม 2566 กรมการขนส่งทางราง (ขร.) กระทรวงคมนาคม ลงพื้นที่ตรวจวัดความหนาแน่นของปริมาณผู้โดยสารรถไฟฟ้าสายเฉลิมรัชมงคล (สายสีน้ําเงิน) เพื่อติดตามผลจากมาตรการที่การรถไฟฟ้าขนส่งมวลชนแห่งประเทศไทย (รฟม.) และบริษัท ทางด่วนและรถไฟฟ้ากรุงเทพจํากัด (มหาชน) (BEM) มีมาตรการเพิ่มขบวนรถเสริม ในช่วงเร่งด่วนเช้าจาก 11 ขบวน เป็น 14 ขบวน และปรับเพิ่มความถี่การให้บริการจาก 3.29 นาทีต่อขบวน เหลือเพียง 2 นาทีต่อขบวน ในช่วงระหว่างเวลา 7.30 – 08.30 น. เพื่อบรรเทาปัญหาความหนาแน่นของผู้โดยสารของรถไฟฟ้าสายสีน้ําเงินในช่วงเร่งด่วนเช้า และช่วงเร่งด่วนเย็นเพิ่มจาก 6 ขบวน เป็น 8 ขบวน ตั้งแต่เมื่อวันที่ 15 ส.ค. 2566 ที่ผ่านมา
ขร. ได้ตรวจวัดความหนาแน่นในชั่วโมงเร่งด่วนเช้า ตั้งแต่เวลา 7.00 - 9.00 น. โดยจัดเจ้าหน้าที่ประจําสถานีเพื่อตรวจวัดความหนาแน่นของผู้โดยสารที่สถานีเตาปูน สถานีลาดพร้าว สถานีสุทธิสาร และสถานีห้วยขวาง ซึ่งเป็นสถานีที่มีผู้โดยสารหนาแน่นที่สุด รวมทั้งจัดเจ้าหน้าที่ตรวจวัดความหนาแน่นภายในขบวนรถตลอดเส้นทางจากสถานีเตาปูนถึงสถานีสีลม พบว่า BEM ได้จัดรถเสริมที่สถานีจตุจักร สถานีบางซื่อ และสถานีลาดพร้าว โดยเริ่มให้บริการรถเสริมตั้งแต่เวลา 07.20 น. เพื่ออํานวยความสะดวกให้กับนักเรียนที่เดินทางในช่วงหน้าฝน รวมถึงจัดเจ้าหน้าที่ให้บริการเพื่ออํานวยความสะดวกและจัดระเบียบภายในสถานีและขบวนรถโดยสาร และประชาสัมพันธ์ให้ผู้โดยสารบริเวณประตูเข้า-ออก เดินเข้าภายในขบวนรถ ทําให้ผู้โดยสารสามารถเข้าภายในขบวนได้มากขึ้น ซึ่งมาตรการดังกล่าวช่วยบรรเทาปัญหาผู้โดยสารหนาแน่นในช่วงชั่วโมงเร่งด่วน (7.30 – 8.30 น.) ได้เป็นอย่างดี
นอกจากนี้ ขร. ให้ รฟม. และ BEM เร่งศึกษาการปรับตารางรถเสริมของรถไฟฟ้าสายฉลองรัชธรรม (สายสีม่วง) ให้สอดคล้องกับรถไฟฟ้าสายสีน้ําเงิน ที่สถานีเตาปูน เพื่อลดความหนาแน่นในช่วงชั่วโมงเร่งด่วนเช้า และเน้นย้ําให้ รฟม. และ BEM พิจารณาการเพิ่มจํานวนตู้โดยสารจาก 3 ตู้ต่อขบวน เป็น 4 ตู้ต่อขบวนอย่างเร่งด่วน และพิจารณาเพิ่มจํานวนขบวนรถที่มีในปัจจุบัน 54 ขบวน ให้สอดคล้องกับปริมาณผู้โดยสาร เพื่อรองรับการเพิ่มขึ้นของผู้โดยสารในอนาคต ซึ่งขณะนี้มีจํานวนสูงสุดถึง 5.7 แสนคน/วัน และมีแนวโน้มจะเพิ่มขึ้นเรื่อย ๆ ตามการเปิดให้บริการรถไฟฟ้าในเส้นทางต่าง ๆ เนื่องจากการจัดหาตู้โดยสาร/ขบวนรถต้องใช้ระยะเวลาในการจัดหาล่วงหน้าประมาณ 2 ปี ทั้งนี้ ขร. จะลงพื้นที่ตรวจวัดความหนาแน่นของผู้โดยสารในชั่วโมงเร่งด่วนเย็น (17.00-19.00 น.) ในวันนี้ ที่สถานีสุขุมวิท สถานีเพชรบุรี และสถานีจตุจักร รวมทั้งความหนาแน่นในขบวนรถ เพื่อติดตามผลจากมาตรการของ BEM เช่นเดียวกับในช่วงชั่วโมงเร่งด่วนเช้าต่อไปพร้อมนี้ ในส่วนของความหนาแน่นของปริมาณผู้โดยสารรถไฟฟ้าแอร์พอร์ต เรล ลิงค์ ได้เร่งรัดให้บริษัท เอเชีย เอรา วัน จํากัด ปรับปรุงตู้ขนสัมภาระเป็นตู้โดยสาร ของรถไฟฟ้าแอร์พอร์ต เรล ลิงค์ แบบด่วน (Express Line) เพิ่มเติมอีก 1 ขบวน เพื่อให้สามารถให้บริการผู้โดยสารในระบบบได้เพิ่มขึ้น โดยคาดว่าจะปรับปรุงฯ แล้วเสร็จในเดือนกันยายน 2566 และมอบหมาย่ให้บริษัทฯ พิจารณาการเพิ่มจํานวนรถไฟรองรับผู้โดยสารในอนาคตต่อไป
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานคอนกรีตข้ามคลองศก (สะพานเชี่ยวไทร) จังหวัดสุราษฎร์ธานี เสร็จสมบูรณ์
วันศุกร์ที่ 25 สิงหาคม 2566
กรมทางหลวงชนบท สร้างสะพานคอนกรีตข้ามคลองศก (สะพานเชี่ยวไทร) จังหวัดสุราษฎร์ธานี เสร็จสมบูรณ์
เพิ่มประสิทธิภาพการคมนาคมระหว่างตําบล บรรเทาความเดือดร้อนให้ประชาชนสองฝั่งน้ําสามารถเดินทางและขนส่งพืชผลทางการเกษตรได้อย่างสะดวกรวดเร็วปลอดภัย
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน ดําเนินโครงการก่อสร้างสะพานคอนกรีตเสริมเหล็กข้ามคลองศก (สฎ.029) เชื่อมหมู่ที่ 1 ตําบลคลองชะอุ่น กับหมู่ที่ 5 ตําบลพังกาญจน์ อําเภอพนม จังหวัดสุราษฎร์ธานี เสร็จสมบูรณ์ ซึ่ง ทช. ได้หารือกับผู้นําชุมชนและประชาชนในพื้นที่ มีมติตั้งชื่อสะพานแห่งนี้ว่า “สะพานเชี่ยวไทร” เพื่อระลึกถึงชื่อท่าน้ําเดิมบริเวณสถานที่ก่อสร้าง โดยสะพานฯ มีความยาว 340 เมตร กว้าง 9 เมตร ไม่มีทางเท้า พร้อมถนนต่อเชื่อมผิวทางคอนกรีตเสริมเหล็กขนาด 2 ช่องจราจร ไป - กลับ สองฝั่งยาวรวม 113 เมตร ใช้งบประมาณ 66.897 ล้านบาท สะพานฯ จะช่วยยกระดับคุณภาพชีวิตของประชาชนทั้งสองตําบลให้สัญจรและขนส่งพืชผลทางการเกษตรไปจุดหมายปลายทางได้สะดวก รวดเร็ว และปลอดภัย ลดค่าใช้จ่ายการเดินทาง อํานวยความสะดวกในการทํางานให้กับหน่วยงานอื่น ๆ เช่น ส่วนราชการท้องถิ่น การไฟฟ้าฯ การประปาฯ หน่วยงานด้านการสื่อสาร ตลอดจนหากเกิดเหตุภัยพิบัติฉุกเฉินจะสามารถใช้เป็นเส้นทางอพยพได้อีกด้วย
รัฐบาลไทย-ข่าวทำเนียบรัฐบาล-21 เขตเศรษฐกิจเอเปคจับมือร่วมกำหนดเป้าหมายเปลี่ยนผ่านสู่พลังงานสะอาด
วันศุกร์ที่ 25 สิงหาคม 2566
21 เขตเศรษฐกิจเอเปคจับมือร่วมกําหนดเป้าหมายเปลี่ยนผ่านสู่พลังงานสะอาด
วันอังคารที่ 15 สิงหาคม 2566
ต่อจากนี้ไป ขอเชิญรับฟังไทยคู่ฟ้า
วันนี้และวันพรุ่งนี้ (15-16ส.ค.66)มีการรับรองร่างแถลงการณ์ร่วมในการประชุมรัฐมนตรีพลังงานเอเปค ครั้งที่ 13 ณ เมืองซีแอตเทิล
ประเทศสหรัฐอเมริกา ซึ่งเป็นการแสดงเจตนารมณ์ของรัฐมนตรีพลังงานทั้ง 21
เขตเศรษฐกิจเอเปคในการกําหนดทิศทางและกรอบนโยบายร่วมกัน เช่น การรับมือความท้าทายด้านพลังงาน
การเพิ่มสัดส่วนการใช้พลังงานสะอาด การส่งเสริมการอนุรักษ์พลังงาน และการใช้พลังงานอย่างยั่งยืน
เพื่อบรรลุเป้าหมายด้านพลังงานของเอเปค ได้แก่ การเพิ่มสัดส่วนการใช้พลังงานหมุนเวียนเป็น 2 เท่าภายในปี
ค.ศ.2030 การลดค่าความเข้มของการใช้พลังงานลงร้อยละ 45 ภายในปี ค.ศ.2035
เพื่อสนับสนุนการบรรลุเป้าหมายการเป็นกลางทางคาร์บอน และการปล่อยก๊าซเรือนกระจกสุทธิเป็นศูนย์
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมการขนส่งทางบก - กรุงเทพมหานคร ลงนามบันทึกข้อตกลงว่าด้วยการประสานความร่วมมือเพื่อการดำเนินการเร่งรัดจัดเก็บภาษีประจำปี
วันศุกร์ที่ 25 สิงหาคม 2566
กรมการขนส่งทางบก - กรุงเทพมหานคร ลงนามบันทึกข้อตกลงว่าด้วยการประสานความร่วมมือเพื่อการดําเนินการเร่งรัดจัดเก็บภาษีประจําปี
สําหรับรถตามกฎหมายว่าด้วยรถยนต์และรถตามกฎหมายว่าด้วยการขนส่งทางบก
กรมการขนส่งทางบก - กรุงเทพมหานคร ลงนามบันทึกข้อตกลงว่าด้วยการประสานความร่วมมือเพื่อการดําเนินการเร่งรัดจัดเก็บภาษีประจําปี สําหรับรถตามกฎหมายว่าด้วยรถยนต์และรถตามกฎหมายว่าด้วยการขนส่งทางบก
นายเสกสม อัครพันธุ์ รองอธิบดีกรมการขนส่งทางบก กระทรวงคมนาคม และนางสาวอําภา นรนาถตระกูล ผู้อํานวยการสํานักการคลัง กรุงเทพมหานคร ร่วมลงนามบันทึกข้อตกลงว่าด้วยการประสานความร่วมมือเพื่อการดําเนินการเร่งรัดจัดเก็บภาษีประจําปี สําหรับรถตามกฎหมายว่าด้วยรถยนต์และรถตามกฎหมายว่าด้วยการขนส่งทางบก โดยมี นายไพศาล เหมวัฒนานันท์ นายโอฬาร อัศวพลังกูล นายอดิเรก แตงทอง และนายนุตนันทน์ นุตาลัย ร่วมลงนามเป็นพยาน ณ ศาลาว่าการกรุงเทพมหานคร (เสาชิงช้า)
นายเสกสม อัครพันธุ์ กล่าวว่า กรมการขนส่งทางบก (ขบ.) ได้ให้ความสําคัญกับการจัดเก็บภาษีประจําปีสําหรับรถตามกฎหมายว่าด้วยรถยนต์และรถตามกฎหมายว่าด้วยการขนส่งทางบกที่จดทะเบียนในเขตกรุงเทพมหานคร โดยให้ความร่วมมือกับกรุงเทพมหานครในการสนับสนุนข้อมูลผู้ค้างชําระภาษีซึ่งเงินภาษี และค่าธรรมเนียม เว้นแต่ค่าธรรมเนียมแผ่นป้ายทะเบียนรถในเขตกรุงเทพมหานครทั้งหมดจะจัดส่งให้กรุงเทพมหานครเพื่อเป็นรายได้นํามาพัฒนากรุงเทพมหานครต่อไป ทั้งนี้ ขบ. จะประชาสัมพันธ์แนะนําขั้นตอนการชําระภาษีรถประจําปีผ่านช่องทางต่าง ๆ โดยปัจจุบันได้พัฒนาระบบการชําระภาษีออนไลน์ผ่านทางเว็บไซต์ ขบ. https://eservice.dlt.go.th แอปพลิเคชัน DLT Vehicle Tax ซึ่งสะดวก รวดเร็ว และไม่ต้องเดินทางมาที่สํานักงานขนส่ง
นางสาวอําภา นรนาถตระกูล ผู้อํานวยการสํานักการคลัง กล่าวว่า เพื่อให้การดําเนินการเร่งรัดจัดเก็บภาษีสําหรับรถที่จดทะเบียนในกรุงเทพมหานครที่ค้างชําระเป็นไปอย่างมีประสิทธิภาพ กรุงเทพมหานครจะดําเนินการ ดังนี้
1. สนับสนุนด้านเครื่องมือ อุปกรณ์ และการดําเนินการในการจัดพิมพ์และจัดส่งหนังสือเตือนให้มาชําระภาษีประจําปีสําหรับรถที่จดทะเบียนในเขตกรุงเทพมหานครที่ค้างชําระ
2. ประชาสัมพันธ์เชิญชวนให้เจ้าของรถที่จดทะเบียนในเขตกรุงเทพมหานครที่มีค่าภาษีประจําปีสําหรับรถค้างชําระมาติดต่อชําระภาษีค้าง ในช่องทางที่ ขบ. กําหนด
3. วางแผนการเชื่อมโยงระบบสารสนเทศภาษีท้องถิ่นของกรุงเทพมหานคร (BMA Tax) ในส่วนระบบให้บริการตรวจสอบข้อมูล กับข้อมูลทางอิเล็กทรอนิกส์ของ ขบ. เพื่อให้ประชาชนสามารถตรวจสอบค่าภาษีประจําปีสําหรับรถที่จดทะเบียนในเขตกรุงเทพมหานครที่ค้างชําระได้
4. สนับสนุนการจัดทํารายงานผลการดําเนินงาน และการติดตามผลสําเร็จของการเร่งรัดจัดเก็บภาษีประจําปีสําหรับรถที่จดทะเบียนในเขตกรุงเทพมหานครที่ค้างชําระ
5. ดําเนินการอื่น ๆ ในส่วนที่เกี่ยวข้องกับการเร่งรัดจัดเก็บภาษีประจําปีสําหรับรถที่จดทะเบียนในเขตกรุงเทพมหานครที่ค้างชําระ ตามที่ ขบ. มอบหมายเป็นลายลักษณ์อักษร และอยู่ในกรอบวัตถุประสงค์ และหน้าที่ความรับผิดชอบของกรุงเทพมหานครตามบันทึกข้อตกลงนี้
รัฐบาลไทย-ข่าวทำเนียบรัฐบาล-เห็นชอบร่างกฎกระทรวง ปรับเพิ่มสิทธิประโยชน์ค่ารักษาพยาบาลแก่ลูกจ้าง
วันศุกร์ที่ 25 สิงหาคม 2566
25/08/2566
เห็นชอบร่างกฎกระทรวง ปรับเพิ่มสิทธิประโยชน์ค่ารักษาพยาบาลแก่ลูกจ้าง
วันอาทิตย์ที่ 13 สิงหาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี เห็นชอบร่างกฎกระทรวงค่ารักษาพยาบาลที่ให้นายจ้างจ่าย (ฉบับที่..) พ.ศ...
ซึ่งเป็นการปรับเพิ่มวงเงินค่ารักษาพยาบาลที่ให้นายจ้างจ่ายและหลักเกณฑ์การบาดเจ็บและวิธีการรักษ
าที่ครอบคลุมให้สอดคล้องกับสภาพเศรษฐกิจและสังคมปัจจุบัน เช่น เพิ่มวงเงินค่ารักษาพยาบาลจากเดิม
50,000 บาท เป็น 65,000 บาทครอบคลุมการบาดเจ็บรุนแรงของศีรษะจนไม่สามารถประกอบกิจวัตรประจําวันตามปกติเกิน 20 วัน
กะโหลกศีรษะแตกจนมีเลือดออกในช่องสมอง และกรณีตกจากที่สูงมีเลือดคั่งในสมอง รักษาในห้อง ICU
จํานวน 3 คืน มีเลือดออกในช่องท้อง ซี่โครงหักหลายซี่ มีเลือดออกในช่องอกเล็กน้อย
โดยไม่ระบุว่าจะต้องได้รับการผ่าตัด เพื่อช่วยให้ลูกจ้างสามารถเข้าถึงสิทธิประโยชน์ได้ง่ายขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.ประจวบคีรีขันธ์ ตรวจสอบแม่ชีใช้เข็มจิ้มรักษาแผลงูกัด พบยังไม่ขึ้นทะเบียนหมอพื้นบ้านให้หยุดรักษาทันที
วันศุกร์ที่ 25 สิงหาคม 2566
สธ.ประจวบคีรีขันธ์ ตรวจสอบแม่ชีใช้เข็มจิ้มรักษาแผลงูกัด พบยังไม่ขึ้นทะเบียนหมอพื้นบ้านให้หยุดรักษาทันที
นายแพทย์สาธารณสุขจังหวัดประจวบคีรีขันธ์ ส่งทีมลงพื้นที่ตรวจสอบกรณีมีผู้ร้องเรียนแม่ชี วัดหนองหอย อําเภอทับสะแก ใช้เข็มจิ้มรักษาแผลงูกัดจนแผลลุกลามต้องตัดเนื้อตาย พบยังไม่ได้ขึ้นทะเบียนหมอพื้นบ้าน สั่งให้หยุดทําการรักษา
นายแพทย์สาธารณสุขจังหวัดประจวบคีรีขันธ์ ส่งทีมลงพื้นที่ตรวจสอบกรณีมีผู้ร้องเรียนแม่ชี วัดหนองหอย อําเภอทับสะแก ใช้เข็มจิ้มรักษาแผลงูกัดจนแผลลุกลามต้องตัดเนื้อตาย พบยังไม่ได้ขึ้นทะเบียนหมอพื้นบ้าน สั่งให้หยุดทําการรักษาจนกว่าจะดําเนินการขึ้นทะเบียนตามกฎหมาย
วันนี้ (25 สิงหาคม 2566) นายแพทย์วรา เศลวัตนะกุล นายแพทย์สาธารณสุขจังหวัดประจวบคีรีขันธ์ กล่าวถึงกรณีมีผู้ร้องเรียนไปยังสื่อให้ตรวจสอบแม่ชีที่วัดในอําเภอทับสะแก จังหวัดประจวบคีรีขันธ์ รักษาแผลงูกัดด้วยการใช้เข็มจิ้มรอบแผลทุกวัน และไม่ให้ใช้ยาแผนปัจจุบัน จนผู้ป่วยมีแผลขยายวงกว้าง ต้องเข้ารักษาที่โรงพยาบาลและแพทย์ต้องตัดเนื้อตายทิ้ง ว่า หลังทราบเรื่องได้ส่งเจ้าหน้าที่กลุ่มงานคุ้มครองผู้บริโภคและ
เภสัชสาธารณสุข และกลุ่มงานการแพทย์แผนไทย ร่วมกับ สาธารณสุขอําเภอทับสะแก ลงพื้นที่ตรวจสอบข้อมูลทันที พบว่าวัดที่มีการรักษางูกัดคือ วัดหนองหอย หรือวัดอ่างสุวรรณ ตําบลอ่างทอง อําเภอทับสะแก ซึ่งพระครูผาสุกวิหารการ เจ้าอาวาสวัดหนองหอย รับว่ามีการรักษาผู้ถูกงูกัดจริง โดยเข็มที่นํามาใช้ในการรักษาเป็นเข็มใหม่แบบใช้ครั้งเดียวทิ้ง และจะเก็บเข็มที่ใช้แล้วแยกไว้ส่งสถานบริการสาธารณสุขในพื้นที่ให้ช่วยทําลายเดือนละครั้ง ส่วนแม่ชีที่ทําการรักษาได้รับการถ่ายทอดวิธีการมาจากเจ้าอาวาส
นายแพทย์วรากล่าวต่อว่า เจ้าหน้าที่ได้ทําความเข้าใจกับเจ้าอาวาสและแจ้งข้อกฎหมายให้ทราบว่า การรักษาผู้ป่วยต้องปฏิบัติตาม พ.ร.บ.สถานพยาบาล พ.ศ. 2541 ซึ่งต้องทําโดยผู้ประกอบวิชาชีพและต้องได้รับอนุญาต จึงจะทําการรักษาได้ ส่วนกรณีเป็นการรักษาโดยใช้ภูมิปัญญาโบราณที่ถ่ายทอดกันมา จะต้องได้รับการขึ้นทะเบียนเป็นหมอพื้นบ้านก่อน และทําการรักษาภายใต้เงื่อนไขของการเป็นหมอพื้นบ้านตาม พ.ร.บ.วิชาชีพการแพทย์แผนไทย และเนื่องจากแม่ชีรายดังกล่าวยังไม่ได้ขึ้นทะเบียนเป็นหมอพื้นบ้าน จึงให้หยุดทําการรักษาผู้ป่วยทันทีจนกว่าจะดําเนินการเรื่องขึ้นทะเบียนเป็นเป็นหมอพื้นบ้านตามกฎหมายที่เกี่ยวข้องก่อน
************************************************ 25 สิงหาคม 2566
รัฐบาลไทย-ข่าวทำเนียบรัฐบาล-รัฐบาล เคาะความพร้อมส่วนราชการ เร่งรับมือการเปลี่ยนแปลงสภาพอากาศที่ผันผวนรุนแรงมากขึ้น
วันศุกร์ที่ 25 สิงหาคม 2566
25/08/2566
รัฐบาล เคาะความพร้อมส่วนราชการ เร่งรับมือการเปลี่ยนแปลงสภาพอากาศที่ผันผวนรุนแรงมากขึ้น
รัฐบาล เคาะความพร้อมส่วนราชการ เร่งรับมือการเปลี่ยนแปลงสภาพอากาศที่ผันผวนรุนแรงมากขึ้น
วันนี้ (25 สิงหาคม 2566) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานประชุมคณะกรรมการนโยบายการเปลี่ยนแปลงสภาพอากาศแห่งชาติ (กนภ.) ครั้งที่ 3/66 ผ่านสื่ออิเล็กทรอนิกส์ ณ มูลนิธิอนุรักษ์ป่ารอยต่อ 5 จังหวัด โดยมีรัฐมนตรีว่าการกระทรวงทรัพยากรธรรมชาติและสิ่งแวดล้อม และ ปลัดกระทรวงทรัพยากรธรรมชาติและสิ่งแวดล้อม ร่วมประชุม เพื่อปรับปรุงองค์กรและระเบียบราชการ รับงานด้านการเปลี่ยนแปลงสภาพภูมิอากาศของไทย
โดยที่ประชุมได้รับทราบการปรับปรุงกฎกระทรวงและการแบ่งส่วนราชการ กรมการเปลี่ยนแปลงสภาพภูมิอากาศและสิ่งแวดล้อม พ.ศ.2566 ที่เปลี่ยนชื่อมาจาก กรมส่งเสริมคุณภาพสิ่งแวดล้อม โดยจะทําหน้าที่จะเป็นหน่วยงานหลักในการขับเคลื่อนดําเนินงานด้านการเปลี่ยนแปลงสภาพภูมิอากาศของประเทศร่วมกับหน่วยงานที่เกี่ยวข้อง ทั้งการลดก๊าซเรือนกระจกและการปรับตัวต่อการเปลี่ยนแปลงสภาพภูมิอากาศ โดยเป็นหน่วยประสานงานกลางของประเทศ ภายใต้กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ รวมถึงความร่วมมือระหว่างประเทศต่าง ๆ นอกจากนี้ ยังเป็นหน่วยให้บริการข้อมูลข่าวสารเพื่อเผยแพร่และประชาสัมพันธ์ ศึกษาวิจัย พัฒนาองค์ความรู้และเทคโนโลยี เพื่อการจัดการการเปลี่ยนแปลงสภาพภูมิอากาศและสิ่งแวดล้อม รวมถึงการสร้างเครือข่ายความร่วมมือทุกภาคส่วนต่อไป
ต่อจากนั้น ได้ร่วมพิจารณาแก้ไขเพิ่มเติม ระเบียบว่าด้วยการดําเนินงานด้านการเปลี่ยนแปลงสภาพภูมิอากาศ รวมทั้งการปรับปรุงองค์ประกอบคณะอนุกรรมการภายใต้ กนภ.จํานวน 8 คณะ ให้สอดคล้องกับการเปลี่ยนแปลงดังกล่าว และเสนอให้ส่วนราชการต่างกระทรวง มีหน่วยงานรองรับร่วมขับเคลื่อนภารกิจดังกล่าวไปด้วยกัน
พลเอก ประวิตรฯ ย้ําการเปลี่ยนแปลงสภาพอากาศ นับวันจะมีความผันผวนและทวีรุนแรงมากขึ้น โดยมีผลกระทบต่อสภาวะแวดล้อมของประเทศเป็นอย่างมาก ซึ่งถือเป็นเรื่องรอไม่ได้ ที่จะต้องเตรียมการรับมือ โดยกําชับขอให้คณะกรรมการฯ รวมทั้ง กรมการเปลี่ยนแปลงสภาพภูมิอากาศและสิ่งแวดล้อม ศึกษา ติดตามและขับเคลื่อนดําเนินงานร่วมกับภาคีเครือข่ายองค์กรที่เกี่ยวข้องทั้งในและระหว่างประเทศ เตรียมพร้อมรับมือกับผลกระทบจากการเปลี่ยนแปลงสภาพภูมิอากาศที่เกิดขึ้นไปด้วยกัน โดยให้ความสําคัญกับการสร้างความตระหนักรู้ ความเข้าใจและความร่วมมือกัน รับมือกับการเปลี่ยนแปลง ทั้งการป้องกันและการแก้ปัญหาไปพร้อมๆกัน เพื่อลดผลกระทบที่จะเกิดขึ้นให้มากที่สุด
รัฐบาลไทย-ข่าวทำเนียบรัฐบาล-นักดำน้ำต้องรู้! ข้อห้ามกิจกรรม หลัง ครม. ไฟเขียว “มาตรการคุ้มครองปะการัง”
วันศุกร์ที่ 25 สิงหาคม 2566
นักดําน้ําต้องรู้! ข้อห้ามกิจกรรม หลัง ครม. ไฟเขียว “มาตรการคุ้มครองปะการัง”
.....
ที่ประชุมครม. (23 ส.ค. 66) เห็นชอบ “ร่างประกาศกระทรวงทรัพยากรธรรมชาติและสิ่งแวดล้อม (ทส.) เรื่อง มาตรการคุ้มครองทรัพยากรปะการังจากกิจกรรมท่องเที่ยวดําน้ํา พ.ศ. ....” ตามที่ ทส. เสนอ
ทั้งนี้ เพื่อกําหนดมาตรการทางกฎหมายในการป้องกันความเสียหายที่เกิดกับแนวปะการังอันเกิดจากการประกอบกิจกรรมท่องเที่ยวดําน้ําเป็นการเฉพาะ
.
เนื่องจากปัจจุบันนักท่องเที่ยวมีมากขึ้น ในขณะที่คนนําเที่ยวมีจํากัดและแนวปะการังของประเทศไทย 50% อยู่ในสภาพเสียหาย เสื่อมโทรม และมีแนวโน้มที่จะเพิ่มมากขึ้น
.
สาระสําคัญของมาตรการฯ :
1. ข้อห้ามทั่วไป เช่น ห้ามสัมผัสปะการัง สัตว์น้ํา หรือสิ่งมีชีวิตใดๆ, ห้ามดําน้ําโดยวิธีที่มีลักษณะเป็นการเดินหรือเคลื่อนที่บนพื้นทะเล, ห้ามกระทําด้วยประการใดๆ อันก่อให้เกิดตะกอนตกทับหรือปกคลุมปะการัง หรือทําให้ปะการังได้รับความเสียหาย เป็นต้น
2. จัดให้มีผู้ควบคุมในกิจกรรมท่องเที่ยวดําน้ํา และให้ผู้ควบคุมและผู้ช่วยควบคุมแจ้งกฎหมายและวิธีปฏิบัติที่ดีในการดําน้ําต่อนักท่องเที่ยวก่อนที่จะเริ่มกิจกรรมการดําน้ํา เพื่อป้องกันมิให้มีการฝ่าฝืนข้อห้ามดังกล่าว
3. นักท่องเที่ยวที่ดําน้ําตื้นในบริเวณแนวปะการัง “ต้องสวมเสื้อชูชีพ” เว้นแต่เป็นการดําน้ําตื้นโดยบุคคลที่ได้สอบผ่านหลักสูตรดําน้ําลึกหรือหลักสูตรดําน้ําอิสระ นอกจากนี้ ห้ามดําน้ําตื้นในแนวปะการังช่วงเวลาน้ําลง
4. ในการท่องเที่ยวดําน้ําลึกและการเรียนหรือสอบดําน้ําลึก ห้ามนํากล้องลงไปถ่ายภาพใต้น้ํา เว้นแต่เป็นการถ่ายภาพใต้น้ําโดยบุคคลที่ผ่านหลักสูตรดําน้ําลึกแล้ว
.
“ระยะเวลาการบังคับใช้ประกาศฯ มีกําหนด 5 ปี” และไม่ใช้บังคับกับกิจกรรมที่มิใช่กิจกรรมท่องเที่ยวดําน้ํา
.
อ่านเพิ่มเติม คลิก >>https://www.thaigov.go.th/news/contents/details/71599
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เข้าชมฟรี ! จิตรกรรมฝาผนังประวัติศาสตร์ชาติไทย ณ อนุสรณ์สถานแห่งชาติ
วันศุกร์ที่ 25 สิงหาคม 2566
25/08/2566
เข้าชมฟรี ! จิตรกรรมฝาผนังประวัติศาสตร์ชาติไทย ณ อนุสรณ์สถานแห่งชาติ
วันจันทร์ที่
ต่อจากนี้ไป ขอเชิญรับฟังไทยคู่ฟ้า
การท่องเที่ยวแห่งประเทศไทย
เชิญชวนประชาชนเข้าชมภาพจิตรกรรมฝาผนังเกี่ยวกับประวัติศาสตร์ชาติไทย
ตั้งแต่เริ่มสร้างอาณาจักรสุโขทัย อาณาจักรอยุธยา อาณาจักรธนบุรี และกรุงรัตนโกสินทร์
จนถึงยุคสมัยของรัชกาลที่ 9 โดยเป็นภาพเดียวตลอดความยาว 90 เมตรของผนัง
เริ่มต้นจากจุดหนึ่งหมุนไปบรรจบอีกจุดหนึ่งต่อเนื่องกันไม่มีการขาดตอน
ซึ่งนอกจากจะให้ความรู้ความเข้าใจด้านประวัติศาสตร์แก่ผู้เข้าชมแล้ว
ยังมีคุณค่าทางศิลปะและการสื่อความหมายต่ออารมณ์ความรู้สึกของคนในชาติด้วย ผู้สนใจเข้าชมได้ฟรี ที่
อาคารภาพปริทัศน์ อนุสรณ์สถานแห่งชาติ ทุกวัน เวลา 08.30 – 15.30 น. เว้นวันจันทร์และวันพุธ
สอบถามเพิ่มเติมได้ที่ไลน์ @อนุสรณ์สถานแห่งชาติ หรือโทร. 0-2533-8467
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ชวนประชาชนชมงาน “ศิลปาชีพประทีปไทยฯ” พร้อมร่วมส่งเสริมการใช้ผ้าไทย
วันศุกร์ที่ 25 สิงหาคม 2566
ชวนประชาชนชมงาน “ศิลปาชีพประทีปไทยฯ” พร้อมร่วมส่งเสริมการใช้ผ้าไทย
วันเสาร์ที่ 12 สิงหาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงมหาดไทย เชิญชวนประชาชนเที่ยวชมงาน“ศิลปาชีพประทีปไทย OTOP
ก้าวไกลด้วยพระบารมี” ภายใต้แนวคิด “ผ้าทอไทย สายใยแห่งพระเมตตา สร้างอาชีพปวงประชา
อย่างยั่งยืน” เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ซึ่งคัดสรรสินค้าจากผู้ประกอบการกว่า 2,000 รายมาจัดแสดงและจําหน่าย เช่น
สินค้าและผลิตภัณฑ์จากมูลนิธิส่งเสริมศิลปาชีพฯ สินค้า OTOP โซนผ้าไทยใส่ให้สนุก
และโซนหมู่บ้านคนรักษ์ช้าง สนับสนุนโครงการพัชรสุธาคชานุรักษ์ ผู้สนใจร่วมงานได้ตั้งแต่วันนี้ (12) – 20
ส.ค.66 ณ อาคารชาเลนเจอร์ 1-3 อิมแพค เมืองทองธานี พร้อมเชิญชวนเยาวชนคนรุ่นใหม่สวมใส่ผ้าไทย
และร่วมรณรงค์ส่งเสริมการใช้ผ้าไทย ภายใต้แคมเปญ “Gen Z มีดีให้อวด”
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดีอีเอส - ดีป้า จัดใหญ่  "HACKaTHAILAND 2023: DIGITAL INFINITY"
วันศุกร์ที่ 25 สิงหาคม 2566
ดีอีเอส - ดีป้า จัดใหญ่  "HACKaTHAILAND 2023: DIGITAL INFINITY"
ดีอีเอส - ดีป้า จัดใหญ่  "HACKaTHAILAND 2023: DIGITAL INFINITY"
วันนี้ (25 ส.ค.66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีเปิดมหกรรมแสดงเทคโนโลยีดิจิทัล HACKaTHAILAND 2023: DIGITAL INFINITY โดยมีผู้แทนจากสถานทูต ผู้บริหารและผู้แทนจากหน่วยงานภาครัฐ ภาคเอกชน ภาควิชาการ และเครือข่ายเทคโนโลยีดิจิทัล ทั้งในประเทศและต่างประเทศ พร้อมด้วย ผศ.ดร.ณัฐพล นิมมานพัชรินทร์ ผู้อํานวยการใหญ่ สํานักงานส่งเสริมเศรษฐกิจดิจิทัล หรือ ดีป้า และผู้ที่เกี่ยวข้อง ร่วมงาน เพื่อเป็นการยกระดับความรู้และเสริมทักษะด้านดิจิทัลให้กับเยาวชนคนรุ่นใหม่และประชาชนทั่วไป เตรียมความพร้อมรับมือโลกอนาคตที่ดิจิทัลจะเข้ามามีส่วนสําคัญในการใช้ชีวิต พร้อมสร้างความเชื่อมั่นในการเป็นศูนย์กลางด้านเทคโนโลยีและนวัตกรรมดิจิทัลของภูมิภาคเอเชียตะวันออกเฉียงใต้ ผ่านกิจกรรมจัดแสดงเทคโนโลยีดิจิทัลที่หลากหลาย เวทีเสวนาและการบรรยายพิเศษ รวมถึงการประชันไอเดียด้านดิจิทัลบนเวที Pitching กับ 5 โซนไฮไลต์ ณ Plenary Hall 1 - 4 ศูนย์การประชุมแห่งชาติสิริกิติ์
____________________________
รัฐบาลไทย-ข่าวทำเนียบรัฐบาล-“กรุงไทย” ผนึก “CPP” พัฒนาแพลตฟอร์มจัดการก๊าซเรือนกระจกครบวงจร ตอบโจทย์ความยั่งยืน
วันศุกร์ที่ 25 สิงหาคม 2566
25/08/2566
“กรุงไทย” ผนึก “CPP” พัฒนาแพลตฟอร์มจัดการก๊าซเรือนกระจกครบวงจร ตอบโจทย์ความยั่งยืน
ธ.กรุงไทย และ CPP ลงนามในบันทึกข้อตกลง “โครงการร่วมศึกษาความเป็นไปได้ในการจัดการก๊าซเรือนกระจก ในรูปแบบแพลตฟอร์มจัดการก๊าซเรือนกระจกครบวงจรเพื่อการพัฒนาอย่างยั่งยืน”  ที่บริษัท ข้าว ซี.พี. จํากัด (โรงงานข้าวนครหลวง) จ.พระนครศรีอยุธยา
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย และ นายสุเมธ ภิญโญสนิท ประธานคณะผู้บริหาร บริษัท เจริญโภคภัณฑ์โปรดิ๊วส จํากัด (CPP) พร้อมด้วยผู้แทนจากองค์กรพันธมิตร ร่วมลงนามในบันทึกข้อตกลง “โครงการร่วมศึกษาความเป็นไปได้ในการจัดการก๊าซเรือนกระจก ในรูปแบบแพลตฟอร์มจัดการก๊าซเรือนกระจกครบวงจรเพื่อการพัฒนาอย่างยั่งยืน” ที่บริษัท ข้าว ซี.พี. จํากัด (โรงงานข้าวนครหลวง) จังหวัดพระนครศรีอยุธยา เมื่อวันที่ 24 สิงหาคม 2566
ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นพัฒนานวัตกรรมและเทคโนโลยีทางการเงินเพื่อตอบโจทย์คนไทยทุกกลุ่ม และสนับสนุนการแก้ปัญหาการเปลี่ยนแปลงของสภาพอากาศ ลดการปล่อยก๊าซเรือนกระจก พร้อมขับเคลื่อนเศรษฐกิจประเทศ เพื่อมุ่งสู่แนวทางการพัฒนาที่ยั่งยืนร่วมกัน โดยแพลตฟอร์มจัดการก๊าซเรือนกระจกนี้ ธนาคารคาดหวังว่าจะเป็นแพลตฟอร์มที่สามารถตอบโจทย์ธุรกิจ เพื่อสร้างการเติบโตอย่างมีเสถียรภาพ มีต้นทุนที่เหมาะสม และมีกระบวนการบริหารความเสี่ยงที่มีประสิทธิภาพ โดยธนาคารและพันธมิตรจะร่วมกันศึกษาและพัฒนา แนวทางการดําเนินธุรกิจในด้านการจัดการก๊าซเรือนกระจก ส่งเสริมการดําเนินโครงการและกิจกรรมต่าง ๆ ที่ช่วยลดการปล่อยก๊าซเรือนกระจกในองค์กรอย่างครบวงจร เหมาะสมกับบริบทของประเทศไทยและสามารถนํามาใช้ได้จริง
นอกจากนี้ มีการเชื่อมโยงหน่วยงานที่เกี่ยวข้องในด้านมาตรฐานการวัดค่าการปล่อยก๊าซเรือนกระจก และการรับรองกิจกรรม ภายใต้การดําเนินการโครงการความร่วมมือครั้งนี้ เพื่อให้เกิดกลไกการชดเชยคาร์บอน (Carbon Offset) ที่ได้รับการยอมรับในระดับประเทศและสากล ตลอดจนศึกษาความเป็นไปได้ในการบริหารจัดการคาร์บอนเครดิตของแต่ละองค์กร เพื่อนําไปใช้ประโยชน์เชิงพาณิชย์ ภายใต้มาตรฐานโครงการการลดก๊าซเรือนกระจกภาคสมัครใจ ซึ่งสอดคล้องกับกฎหมายหรือนโยบายที่เกี่ยวข้อง และสนับสนุนให้เป็นไปตามเป้าหมายการพัฒนาที่ยั่งยืนขององค์การสหประชาชาติ (UN) ในเป้าหมายที่ 13 (Climate Action) เรื่องการปฏิบัติการอย่างเร่งด่วนเพื่อต่อสู้การเปลี่ยนแปลงสภาพภูมิอากาศและผลกระทบที่เกิดขึ้น
รัฐบาลไทย-ข่าวทำเนียบรัฐบาล-ครม. รับรอง “วัดคาทอลิก” เพิ่มเติม 49 แห่ง ใน 21 จังหวัด
วันศุกร์ที่ 25 สิงหาคม 2566
ครม. รับรอง “วัดคาทอลิก” เพิ่มเติม 49 แห่ง ใน 21 จังหวัด
.....
ที่ประชุม (ครม.) เห็นชอบการรับรองวัดคาทอลิกเป็น “วัดคาทอลิกตามระเบียบสํานักนายกรัฐมนตรี” เพิ่มเติมอีก 49 แห่ง ใน 21 จังหวัด ส่งผลให้ปัจจุบันมีวัดคาทอลิกที่ได้รับรองตามระเบียบฯ รวมทั้งสิ้น 204 แห่ง
.
สําหรับวัดคาทอลิกที่ได้รับการรับรองทั้ง 49 แห่ง อยู่ใน 21 จังหวัด:
• อุบลราชธานี 9 แห่ง
• เชียงราย 7 แห่ง
• ศรีสะเกษ อํานาจเจริญ กาฬสินธุ์ สกลนคร จังหวัดละ 3 แห่ง
• กรุงเทพฯ จันทบุรี ภูเก็ต ยะลา นครพนม และมุกดาหาร จังหวัดละ 2 แห่ง
• สมุทรปราการ เพชรบูรณ์ ลําปาง ชุมพร พังงา ตรัง สงขลา ปัตตานี และสุรินทร์ จังหวัดละ 1 แห่ง
.
ประโยชน์ที่จะได้รับจากการรับรองวัดคาทอลิก:
• เป็นสถานประกอบศาสนพิธีต่าง ๆ
• เป็นสถานที่ปฏิบัติศาสนกิจเพื่อความสงบและพัฒนาจิตใจของชุมชนและท้องถิ่น
• เป็นแหล่งศึกษาด้านวัฒนธรรมประเพณีของคาทอลิกแก่นักเรียนและประชาชน
• เป็นสถานที่พบปะส่งผลให้เกิดความสามัคคีในชุมชน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-อนุมัติยกเว้นภาษีสำหรับการบริจาคเพื่อสนับสนุนการศึกษา
วันอังคารที่ 3 มกราคม 2566
03/01/2566
อนุมัติยกเว้นภาษีสําหรับการบริจาคเพื่อสนับสนุนการศึกษา
วันจันทร์ที่ 2 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมให้ทุกภาคส่วนมีส่วนร่วมในการพัฒนาการศึกษา โดยอนุมัติหลักการร่าง พ.ร.ฎ.
ว่าด้วยการยกเว้นรัษฎากร ซึ่งเป็นการยกเว้นภาษีให้สําหรับการบริจาคเพื่อสนับสนุนการศึกษา
โดยบุคคลธรรมดาสามารถนําเงินบริจาคสําหรับการศึกษาไปหักลดหย่อนภาษีได้ 2 เท่า แต่ไม่เกินร้อยละ 10
ของเงินได้พึงประเมินหลังหักค่าใช้จ่ายและค่าลดหย่อนอื่น ๆ ส่วนนิติบุคคลสามารถหักเป็นรายจ่ายได้ 2
เท่าของรายจ่ายที่บริจาคจริง แต่ไม่เกินร้อยละ 10 ของกําไรสุทธิก่อนหักรายจ่าย
โดยจะต้องเป็นการบริจาคผ่านระบบอิเล็กทรอนิกส์ หรือ e-Donation ของกรมสรรพากร ระหว่างวันที่ 1
ม.ค.2565 – 31 ธ.ค.2567 คาดว่ามาตรการนี้จะช่วยให้สถานศึกษาได้รับการบริจาคจากภาคเอกชนปีละ
10,000 ล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏยะลา ประจำปี 2565
วันอังคารที่ 3 มกราคม 2566
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏยะลา ประจําปี 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏยะลา ประจําปี 2565
วันที่ 1 ธันวาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคใต้ มหาวิทยาลัยราชภัฏยะลา ประจําปี 2565 ณ หอประชุมมหาวชิราลงกรณ มหาวิทยาลัยราชภัฎสุราษฎร์ธานี มีผู้เข้ารับพระราชทานปริญญาบัตร ระดับปริญญาตรี จํานวน 633 ระดับปริญญาโท 6 คน และระดับปริญญาเอก 4 คน รวมทั้งสิ้น 643 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย